Държавен вестник, бр. 24, 2013 г., стр. 107

БРОЙ  24	
Д Ъ Р Ж А В Е Н  В Е С Т Н И К 	
СТР.  107  
5. периода от време, в който системата за 
сетълмент на финансови инструменти приема 
нареждания;
6. момента на неотменимост на нареждане за 
прехвърляне, прието от системата за сетълмент;
7. начина за осигуряване на паричните сред­
ства и финансовите инструменти за приключване 
на сетълмента на нарежданията за прехвърляне, 
подадени към системата за сетълмент;
8. валутата или валутите, в които системата 
за сетълмент оперира;
9. потенциални финансови, операционни и 
технически рискове за участниците в системата, 
както и мерките за управление на тези рискове;
10. правилата и техническите способи за 
защита на информацията срещу неправомерен 
достъп или употреба;
11. правилата за извършване на дейност при 
извънредни ситуации.“
§ 36. Член 33 се изменя така:
„Чл. 33. (1) Централният депозитар в рамките 
на оперираната от него система за сетълмент 
регистрира сделки с безналични финансови ин­
струменти при извършване на техния сетълмент, 
като извършва прехвърляне на ценни книжа 
срещу прехвърляне на парични средства между 
сметките за сетълмент на участниците в нея 
окончателно след получаване от системата на 
нареждания за превод. Централният депозитар 
регистрира и други прехвърляния на безналични 
финансови инструменти, когато това е предви­
дено в нормативен акт или в правилника на 
Централния депозитар.
(2) Централният депозитар може да откаже 
да приеме за изпълнение нареждане за пре­
вод и за регистрация на сделка с финансови 
инструменти при условията по чл. 27, както 
и когато:
1. наличността по сметката за финансови 
инструменти на прехвърлителя или по па­
ричната сетълмент сметка на приобретателя 
е недостатъчна за извършване на сделката в 
срока за извършване на сетълмент, предвиден 
в правилника на Централния депозитар;
2. има несъответствия в информацията, 
подадена от прехвърлителя и приобретателя;
3. са налице други случаи, предвидени в 
правилника на Централния депозитар.
(3) Централният депозитар незабавно уве­
домява своите членове или участниците в 
системата за сетълмент, чрез които е подадена 
информация за сделката, за отказа да приеме 
за изпълнение нареждането за превод и ре­
гистрация на сделката и основанието за това.“
§ 37. Член 34 се изменя така:
„Чл. 34. (1) За изпълнената регистрация 
на сделката Централният депозитар издава 
акт за регистрация на сделка с безналични 
финансови инструменти с минимално съдържа­
ние, определено в правилника на Централния 
депозитар.
(2) Членовете на Централния депозитар или 
участниците в системата за сетълмент могат 
да издадат на своите клиенти по тяхно искане 
писмено удостоверение за извършената регис­
трация въз основа на акта по ал. 1.
(3) При несъответствие в данните, които се 
съдържат в акта за регистрация на сделка с 
безналични финансови инструменти и писме­
ното удостоверение, за верни се считат данните 
в акта за регистрация.
(4) По искане на притежателя на финансови 
инструменти Централният депозитар издава 
удостоверителен документ за притежаваните 
от него финансови инструменти чрез член на 
Централния депозитар или участник в систе­
мата за сетълмент с минимално съдържание 
по чл. 29, ал. 2.“
§ 38. Раздел ІV с наименование „Управление 
на сетълмент риска“ и чл. 35 и 36 се отменя.
§ 39. В чл. 37 думите „чрез Системата за 
брутен сетълмент в реално време при Българска 
народна банка“ се заличават.
§ 40. В чл. 37а се правят следните изменения:
1. Алинея 1 се изменя така:
„(1) При получаване на уведомление от 
емитента по чл. 115в, ал. 2 ЗППЦК относ­
но разпределението на парични дивиденти 
Централният депозитар изчислява размера 
на дължимия дивидент след отчисляване на 
дължимия данък от емитента за всеки акци­
онер, общата сума на дължимия дивидент на 
попечителите за акциите по собствените им 
сметки за финансови инструменти и по смет­
ките за финансови инструменти на техните 
клиенти, както и общата сума на дължимия 
дивидент на лицата по чл. 32а, ал. 1, т. 2.“
2. В ал. 3 думите „публично дружество“ се 
заменят с „емитентът“.
3. В ал. 4 думите „публично дружество или 
емитент на дългови ценни книжа“ се заменят с 
„емитент“, а думите „ценни книжа“ се заменят 
с „финансови инструменти“.
4. Алинея 5 се изменя така:
„(5) В срок 5 работни дни след датата, към 
която се определя съставът на облигационерите, 
емитентът има право при поискване да получи от 
Централния депозитар информацията по ал. 3.“
5. Алинея 6 се изменя така:
„(6) Емитентът посочва в уведомлението 
началната дата за изплащане на дивидента, 
съответно на лихви или главница.“
6. Алинея 7 се изменя така:
„(7) Централният депозитар извършва и 
други плащания, включително и по договор с 
регулиран пазар за събирането на плащания 
на услуги, комисионни, лихви по просрочени 
задължения и финансови санкции.“
§ 41. В чл. 38 се правят следните изменения:
1. Алинея 1 се изменя така:
„(1) Емитентът изплаща дивидент, лихви и 
главница само чрез Централен депозитар въз 
основа на направените изчисления по реда на 
чл. 37а.“